ΓΡΑΠΤΗ ΕΡΩΤΗΣΗ E-1180/01

υποβολή: Glenys Kinnock (PSE) προς την Επιτροπή

(19 Απριλίου 2001)

Θέμα: Σχέδιο Κολομβία

Θα μπορούσε η Επιτροπή να παράσχει αναλυτική κατανομή της φύσης του πακέτου αναπτυξιακής βοήθειας, ύψους 105 εκατομμυρίων ευρώ, της ΕΕ προς την Κολομβία;

Δεδομένου του ψηφίσματος για την Κολομβία που εγκρίθηκε από το Κοινοβούλιο την 1η Φεβρουαρίου 2001, θα μπορούσε η Επιτροπή να επιβεβαιώσει ότι η βοήθεια της ΕΕ προς τη χώρα αυτή είναι τελείως ανεξάρτητη από το Σχέδιο Κολομβία που χρηματοδοτούν οι ΗΠΑ;

Απάντηση του κ. Patten εξ ονόματος της Επιτροπής

(25 Ιουνίου 2001)

Η Επιτροπή ανακοίνωσε επίσημα ότι το ύψος της βοήθειας για την ειρηνευτική διαδικασία στην Κολομβία,πό μορφή νέας ανάληψηςποχρεώσεων, ανέρχεται σε 105 εκατ. ευρώ για την περίοδο 2001-2006. Σάυτό το ποσό θα προστεθούν 6 εκατ. ευρώ ετησίως για να ληφθούνπόψη οι συνεισφορές από τα μη προγραμματισμένα κονδύλια προϋπολογισμού (Υπηρεσία Ανθρωπιστικής Βοήθειας των Ευρωπαϊκών Κοινοτήτων (ECHO), Μη Κυβερνητικοί Οργανισμοί (ΜΚΟ), Πρόσφυγες, κ.τ.λ.). Το συνολικό ποσό δύναται συνεπώς να εκτιμηθεί γύρω στα 140 εκατ. ευρώ.

Το ποσό αυτό έχει κατανεμηθεί μεταξύ των ακόλουθων τεσσάρων σκελών που αντιστοιχούν σ' ένα ευρύτερο κοινοτικό πρόγραμμα στήριξης (Επιτροπή και κράτη μέλη) της ειρηνευτικής διαδικασίας ύψους πλέον των 330 εκατ. ευρώ:

- Σκέλος 1: δράσεις με στόχο την τήρηση των επιμέρους συμφωνιών καθώς και την εμπέδωση της ειρήνης στο χώρο των μέσων ενημέρωσης στην περιοχή των εντάσεων (αποστρατικοποιημένες ζώνες στις οποίες θα λάβει χώρα ο διάλογος για την ειρήνη με τις δύο σημαντικότερες παρατάξεις των ανταρτών, τον Εθνικό Απελευθερωτικό Στρατό (ΕΑΣ) και τις Ένοπλες Επαναστατικές Δυνάμεις της Κολομβίας (ΕΕΔΚ) καθώς και στις γύρω περιοχές των δύο αυτών ζωνών.

Η προβλεπόμενη κοινοτική χρηματοδότηση του σκέλους αυτού ανέρχεται σε 60 εκατ.ευρώ. Με το ποσό αυτό, η Κοινότητα θα προωθήσει δράσεις για την ίδρυση εργαστηρίων της ειρήνης στις περιοχές συγκρούσεων και εντάσεων καθώς και στις γύρω περιοχές.

Ρόλος των εργαστηρίων της ειρήνης είναι η επίσπευση της προόδου από τα οφέλη της ειρηνευτικής διαδικασίας στις επιλεγμένες περιοχές, έτσι ώστε να προωθούνται οι διαπραγματεύσεις.

Προκειμένου να συσταθούν τα εργαστήρια της ειρήνης, η Κοινότητα θα χρηματοδοτήσει δύο σημαντικά ολοκληρωμένα αναπτυξιακά έργα (έκαστο προϋπολογισμού 30 εκατ. ευρώ). Σκοπός τους είναι η ενίσχυση των τοπικών δημόσίων αρχών (διάφορα επίπεδα της τοπικής αυτοδιοίκησης), η καθιέρωση του καθοδηγητικού ρόλου των ειρηνευτικών ομάδων, ο εντοπισμός δυναμικού αειφόρου ανάπτυξης και η στήριξη εναλλακτικής ανάπτυξης στις περιοχές όπου θα πραγματοποιηθεί συντονισμένη χειρονακτική καταστροφή των παράνομων καλλιεργειών.

- Σκέλος 2: δράσεις που έχουν στόχο την ενίσχυση των εθνικών πολιτικών μεταρρύθμισης και επίτευξης των στόχων κατά τη διάρκεια των διαπραγματεύσεων.

Κοινοτική χρηματοδότηση: 25 εκατ. ευρώ. Οι δράσεις που εξετάζονται στο πλαίσιο του σκέλους αυτού αποσκοπούν στη χρηματοδότηση μελετών και πρότυπων έργων για τον έλεγχο των διαφόρωνποθέσεων όσον αφορά τις μεταρρυθμίσεις των εθνικών πολιτικών που θεσπίζονται κατά τη διάρκεια των ειρηνευτικών διαπραγματεύσεων (δράσεις που προβλέπονται για στήριξη των μεταρρυθμίσεων της αγροτικής πολιτικής και της δικαιοσύνης).

- Σκέλος 3: δράσεις με στόχο την ενίσχυση του σεβασμού των ανθρωπίνων δικαιωμάτων και την ενθάρρυνση ειρηνικής νοοτροπίας.

Κοινοτική χρηματοδότηση: 13 εκατ. ευρώ (κονδύλι προϋπολογισμού: ανθρώπινα δικαιώματα και εκδημοκρατισμός). Οι προβλεπόμενες δράσεις έχουν στόχο την προώθηση στην κοινωνία των πολιτών της Κολομβίας, κοινωνικών και πολιτιστικών διαδικασιών με θετικό αντίκτυπο στις διαπραγματεύσεις για την ειρήνη.

- Σκέλος 4: δράσεις με στόχο τη μείωση του κοινωνικού αντίκτυπου των συγκρούσεων με δυνατότητα επέκτασής τους σε άλλους ευαίσθητους τομείς στη χώρα.

Κοινοτική χρηματοδότηση: 42 εκατ. ευρώ (προγραμματισμένα και μη κονδύλια του προϋπολογισμού).Σκοπός των προβλεπομένων δράσεων είναι:

- η προώθηση της διαδικασίας κοινωνικής και παραγωγικής επανενσωμάτωσης των άμεσα πληγέντων ή των συμμετεχόντων στις συγκρούσεις (μετακινηθέντα άτομα, πρώην ανήλικοι μαχητές, τραυματίες, αποστρατευμένοι)·

- η μείωση των σημαντικότερων παραγόντων, οι οποίοι σε κοινωνικό επίπεδο (περιθωριοποίηση, κατανάλωση ναρκωτικών), ή σε περιφερειακό επίπεδο (υπανάπτυξη των περιοχών με χαμηλό επίπεδο συγκρούσεων) επιδεινώνουν και επεκτείνουν ενδεχομένως το πεδίο συγκρούσεων:

- η στήριξη εναλλακτικής ανάπτυξης στις περιοχές στις οποίες θα πραγματοποιηθεί συντονισμένη χειρονακτική καταστροφή των παράνομων καλλιεργειών.

Όσον αφορά κατά πόσον το πακέτο της Ένωσης θα είναι ξεχωριστό από το Σχέδιο Κολομβία, η Επιτροπή επαναλαμβάνει τη θέση της: οι επιφυλάξεις της Ένωσης σχετικά με ορισμένες πτυχές του Σχεδίου Κολομβία είναι γνωστές στον Πρόεδρο Παστράνα και στην κυβέρνησή του και συνεπώς η Επιτροπή δεν προτίθεται να λάβει οποιαδήποτε πρωτοβουλία στρατιωτικού χαρακτήρα.